Aðeins fyrirtæki sem tryggja öllum starfsmönnum tækifæri til að taka þátt í könnun VR koma til greina í valinu á Fyrirtæki ársins . Skráning fer fram þannig að fyrirtæki senda upplýsingar til VR ( steinunn@vr.is ) í síðasta lagi 22. janúar 2020 . 1 . Kennitölur , nöfn , tölvupóstföng og farsímanúmer allra starfsmanna – bæði VR félaga og annarra starfsmanna . Sendið upplýsingarnar í læstu Excelskjali á netfangið steinunn@vr.is og lykilorð og nafn fyrirtækis með smsi í farsíma 820 1730 ( Steinunn Böðvarsdóttir , starfsmaður VR ) . Einnig má senda upplýsingarnar beint til Gallup . Tómas Bjarnason hjá Gallup gefur frekari upplýsingar varðandi þá tilhögun ( tomas.bjarnason@gallup.is ) . Könnunin kann að vera send í farsímanúmer þátttakenda , ef ekki næst í þá með öðrum hætti , og því mikilvægt að farsímanúmer fylgi . Einnig er það nauðsynlegt ef starfsfólk er ekki með netfang . 2 . Nafn og kennitölu fyrirtækis . Senda þarf lista þó allt starfsfólk fyrirtækis sé í VR því þannig er þátttaka fyrirtækisins í valinu á Fyrirtæki ársins 2020 tryggð . Rafrænir spurningalistar verða sendir út á íslensku , ensku og pólsku . Gallup sér um framkvæmd könnunarinnar og úrvinnslu niðurstaðna . Hvernig er trúnaður tryggður skv. persónuverndarlögum ? Fyrirtæki senda starfsmannalista í læstu skjali til VR og lykilorð í sérstökum pósti eða eftir öðrum leiðum , t.d. sms til umsjónaraðila könnunarinnar hjá VR . VR sendir gögnin áfram til vinnsluaðila könnunarinnar , Gallups en VR og Gallup hafa undirritað vinnslusamning um könnun félagsins á Fyrirtæki ársins í samræmi við lög nr. 90 / 2018 um persónuvernd og vinnslu persónuupplýsinga . Heimild VR til könnunar á Fyrirtæki ársins og heimild Gallup til vinnslu gagnanna byggir á lögum nr. 90 / 2018 um hagsmunavörslu stéttarfélags fyrir hönd félagsmanna sinna . Félagsmenn og starfsmenn þeirra vinnustaða sem taka þátt í könnuninni fá tækifæri til að koma skoðunum sínum á framfæri til stjórnenda svo hægt sé að gera viðeigandi úrbætur á starfsumhverfinu , ef þörf krefur . Upplýsingar sem óskað er eftir frá fyrirtækjum eru fengnar í málefnalegum tilgangi og ekki umfram það sem nauðsynlegt er fyrir tilgang vinnslunnar .